wickkiey/tamil-wikipedia-chunked huggingface dataset:
# பேபி

## கதை

சக்தி (ஷிரா கார்க்), அவரது கணவனிடமிருந்து பிரிந்த பின்னர், அவளுடைய 6 வயது வளர்ப்பு மகள் அதிதியுடன்(பேபி ஸ்ரீவர்ஷினி) வாழ்ந்து வருகிறார். அவரது குடியிருப்பில், அதிதி தனது பெயரை யாரோ சொல்லக் கேட்க ஆரம்பிக்கிறாள், ஆரம்பத்தில் பயப்படுகிறாள். ஆனால் இது அடிக்கடி நடக்கிறது. தனது பிறந்த நாளைக் கொண்டாடும்போது, அதிதி குழந்தை பொம்மை ஒன்று தரையில் இருப்பதைக் காண்கிறாள். அப்போது மீண்டும் அக்குரல் அந்த பொம்மையை அவளுடைய பிறந்த நாள் பரிசாக எடுத்துக் கொள்ளும்படி சொல்கிறது. அதன் பிறகு அதிதி அந்த குரலுடன் தனது தொடர்பை வளர்த்து கொள்கிறார். ஒரு இரவில், அதிதி முன் பேய் தோன்றி தனது பெயரை ஆனி என்று எழுதுகிறது. இதை கவனித்த அதிதியின் தாய் சக்தி கவலை கொண்டு உளவியலாளரிடம் ஆலோசனை செய்கிறாள், குழந்தையுடன் அதிக நேரம் செலவழிக்க வேண்டுமென்று அவர் சக்திக்கு அறிவுறுத்துகிறார். சக்தி, மற்றும் சிவா (மனோஜ் பாரதிராஜா போன்ற தோற்றத்தில் குழந்தை அதிதி இல்லை என்று சக்தியின் தோழி ஒருவர் கூறியதையடுத்து சக்தி கலக்கமடைகிறாள். சிவா இருக்குமிடத்திற்கு சென்று குழந்தையை அவனையே கவனித்துக் கொள்ள வேண்டுகிறாள். இருவருக்குமிடையே நடந்த விவாதத்திற்குப் பின், சிவா தனது கதையை சொல்லத் துவங்குகிறார். பிறகு என்ன நடக்கிறது என்பதை திகில் அனுபவத்துடன் கதை கொண்டு செல்கிறது.
# பேபி

## நடிப்பு

- மனோஜ் பாரதிராஜா - சிவா (சக்தியின் முன்னாள் கணவன்)
- ஷிரா கார்க் - சக்தி (குழந்தையின் தயாராக)
- பேபி சதன்யா - அவந்திகா (சக்தியின் உண்மைக் குழந்தை)
- பேபி ஸ்ரீவர்ஷ்னி - அதிதி (சக்தியின் ஆறு வயது வளர்ப்பு குழந்தை)
- அஞ்சலி ராவ் - ஆனி (பேய்)
# பேபி

## வரவேற்பு

*பிஹிண்ட்வுட்ஸ்* என்ற இணையதளம் இப்படத்தை வெகுவாக புகழ்ந்தது. படத்தில் நடித்த குழந்தை நட்சத்திரங்கள் சிறப்பாக நடித்துள்ளனர் என்றும் அவர்களின் வசன உச்சரிப்பு மிக நன்றாக இருந்தது என்றும் பாராட்டியது. இருப்பினும், இந்த திரைப்படம் "குழந்தைகளின் மிகச்சிறந்த நடிப்பைக் கொண்டு மிகவும் ஈர்க்கக்கூடிய, வழக்கமான ஒருபேய் கதை" என்று சுருக்கமாகக் கூறுகிறது .  
தமிழ் சினிமா நியூஸ் பத்திரிகையில், இப்படம் இன்னொரு வழக்கமான ஒருபேய் கதை என்றும், குழந்தை நடிகைகளான "ஸ்ரீவர்ஷ்னி மற்றும் சதன்யாவின் நடிப்பிற்கும், தாயாக நடித்துள்ள ஷீரா கார்க் ஒரு பாராட்டத்தக்க நடிப்பை அளித்துள்ளார் எனவும் , நடிகர் மனோஜ் பாரதிராஜாவுக்கு இந்த படம் மீண்டும் திரையுலகிற்கு வருவதற்கு ஒரு வாய்ப்பை கொடுத்தது எனவும் சுட்டிக் காட்டியது. மேலும் படத்தின் பிரதான குறைபாடு பகத் சிங்கின் படத்தொகுப்பு எனவும், ஒட்டுமொத்தமாக, திகில் படங்களின் உண்மையான ரசிகராக இருந்தால், இதை ஒரு முறை பார்த்துவிடலாம் என விமர்சனம் வந்தது.
# மானி சமயம்

**மானி சமயம்** (**Manichaeism**) (;தற்கால பாரசீக மொழியில் *Āyin-e Māni*; ) சாசானியப் பேரரசில், பாரசீகரான மானி என்பவர், கிபி மூன்றாம் நூற்றாண்டில் துவக்கத்தில் இச்சமயத்தை நிறுவினார்.  
நன்மை, தீமைகளால் சூழ்ந்த இவ்வுலகத்தின் மதிப்பு கோட்பாடு , நன்மை மற்றும் தீமை ஆகியவற்றிற்கும் இடையேயான போராட்டங்கள், ஆன்மிக ஒளிக்கும், இருளுக்கும் உள்ள வேறுபாடு, லோகாதய பொருட்களால் ஆன இருள் சூழ்ந்த உலகம் ஆகியவற்றை மானி சமயம் கூறுகிறது.  
அரமேயம் பேசிய பகுதிகளில் மானி சமயம் வேகமாக பரவியது. மானி சமயம் கிபி மூன்றாம் நூற்றாண்டு முதல் ஏழாம் நூற்றாண்டு வரை செழித்திருந்தது. மானி சமய வழிபாட்டுத் தலங்கள், சாத்திரங்கள், தூரக் கிழக்கில் சீனாவிலும், மேற்கில் உரோமைப் பேரரசிலும் காணப்படுகிறது. இசுலாம் பரவுதற்கு முன்னர், மானி சமயத்தின் பெரும் எதிரி கிறித்தவம் ஆகும். கிபி 14-ஆம் நூற்றாண்டில் மானி சமயம், தென் சீனாவில் நலிவடைந்து மறைந்தது.
# மானி சமயம்

## இதனையும் காண்க

- மானி (இறைவாக்கினர்)
- யசீதி மக்கள்
# ஷர்மிளா ரீஜ்

**ஷர்மிளா ரீஜ்** (*Sharmila Rege*) (7 அக்டோபர் 1964 – 13 ஜூலை 2013) இவர் சமூகவியல், பெண்ணியம் சார்ந்து எழுதிய எழுத்தாளரும் மற்றும் அறிஞரும் ஆவார். இவரின் *"ரைட்டிங் காஸ்ட்,ரைட்டிங் ஜென்டர்"* என்ற நூல் குறிப்பிடத்தக்கதாகும். புனே பல்கலைக்கழகத்தில் 1991இல் சேரும் முன்னர் இவர் கிரந்த்ஜியோதி சாவித்ரிபாய் புலே மகளிர் ஆய்வு மையத்தை நடத்தி வந்தார். 2006இல் சென்னை வளர்ச்சி ஆராய்ச்சி நிறுவனம் வளர்ச்சிப் படிப்புகளுக்கு புகழ் பெற்ற “மால்கம் ஆதிசிஷேய்யா” விருது பெற்றார்.
# ஷர்மிளா ரீஜ்

## கல்விச் செயல்பாடுகள்

இந்தியாவில் தலித் இலக்கியத்திற்கான முன்னணி பெண்ணிய அறிஞர்களில் ஒருவராக ரீஜ் அறியப்படுகிறார். வகுப்பு, சாதி, மதம் மற்றும் மாந்த பாலுணர்வியல் போன்ற வினாக்களுக்கு இந்தியாவில் பெண்ணியவாதம் மூலம் விவாதங்களைத் முன்னெடுத்தது முக்கியமானது. இந்தியாவில் விமர்சன ரீதியான கல்வி சீர்திருத்தத்திற்கு ரீஜ்ஜின் அர்ப்பணிப்பு ஒரு சாட்சியமாக இருந்து வருகிறது.
# ஷர்மிளா ரீஜ்

## பெண்ணியப் பணிகள்

இந்தியாவில் பெண்ணைச் சுற்றியிருந்த கேள்விகளுக்கு இவரது கவலைகள், வரலாற்று ரீதியாக புதிய மற்றும் மாற்று வழிமுறைகளுக்கு பெரிதும் உதவியது. தலித் குரல்கள் மற்றும் முன்னோக்குகள் அரசியல் மீது புறக்கணிக்கப்பட்ட ஒரு இந்துத்துவ தேசத்தின் குருட்டுப் புள்ளிகளை அம்பலப்படுத்தியது இந்திய வரலாற்றின் சூழல். அம்பேத்காரின் நவீன தேசத்தை உருவாக்குவதில் தனது பங்கை அவர் வலியுறுத்தினார், விளிம்புகளிலிருந்து வரும் குரல், அரசியல் போட்டியிடுதல் மற்றும் பேச்சுவார்த்தைகளுக்குத் திறந்த வெளிப்படையான இடைவெளியைத் திறந்து விட்டது, அது விரைவில் பொதுமக்களின் விவாதத்திலும், பொருளாதார வளர்ச்சியின் சொல்லாடல்களாலும் மற்றும் உலகமயமாதல் போன்றவற்றாலும் இயலுமென எண்ணியிருந்தார். *மேட்னெஸ் ஆஃப் மனு* என்பது இவரின் கடைசி நூல் ஆகும்  
இவர் அம்பேத்கரின் பங்கை பெண்களின் இயக்கத்தில் மையப்படுத்தி, பிராமணக் கோட்பாட்டிற்கு எதிரான தனது கருத்தியல் போராட்டத்தை முன்வைத்ததன் மூலம், சாதி அமைப்பு எவ்வாறு பெண்களுக்கு எதிரான வன்முறைகளை வகுத்துள்ளது என்பதையும் இவர் உணர்த்தினார். தேசிய நினைவக காப்பகங்களை உருவாக்கும் மொழிபெயர்ப்பு திட்டங்களின் மூலமும், பொதுமக்கள் கவனத்திற்கு கொண்டு வருவதன் மூலமும், மாற்று வரலாற்று எழுத்துகளில் இவரது குறிப்பிட்ட கவனம் அறிவு மற்றும் கலாச்சார நடைமுறையில் உள்ளூர் மற்றும் வாய்ந்த மரபுகளுக்கு புதிய வாழ்க்கையை அளித்துள்ளது. 2013 ஜூலை 13 அன்று புற்றுநோய் காரணமாக இவர் இறந்தார்.
# ஷர்மிளா ரீஜ்

## இறாப்பு

புற்றுநோய் காரணமாக 13 ஜூலை 2013இல் இறந்தார்.
# ஷர்மிளா ரீஜ்

## நூல்ப்பட்டியல்

- *Caste and gender: the violence against women in India*, European University Institute, 1996
- *Sociology of Gender: The Challenge of Feminist Sociological Thought*, SAGE Publications India, 2003
- *Writing Caste, Writing Gender*, Zubaan, 2006.
- *Savitribai Phule Second Memorial Lecture*, NCERT, 2009
- *Against the Madness of Manu*, Navayana, 2013.
# போட்வினிக் எதிர் கேபபிளாங்கா

**போட்வினிக் X கேபபிளாங்கா** (*Botvinnik Versus Capablanca*) இருவருக்கும் இடையிலான சதுரங்கப் போட்டி 1938 ஆம் ஆண்டு நெதர்லாந்து நாட்டின் ராட்டர்டேம் நகரில் நடைபெற்ற ஏ.வி.ஆர்.ஓ சதுரங்கப்போட்டியின் 11 ஆவது சுற்றில் இடம்பெற்றது. வெள்ளைக் காய்களுடன் விளையாடிய போட்வினிக் முன்னாள் உலக சதுரங்க சாம்பியனான கேபபிளாங்காவை வீழ்த்தி வெற்றி பெற்றார். சதுரங்க வரலாற்றில் இந்த ஆட்டம் மிகவும் பிரபலமான ஆட்டமாகும் எனக் கருதிய காரி காசுப்பரோ பின் வருமாறு எழுதியுள்ளார்.  
போட்வினிக்கு கேபபிளாங்காவுக்கு எதிராக விளையாடிய அந்த ஆட்டம் அவரது வாழ்க்கை முழுவதற்குமாக கிடைத்த ஒரே ஆட்டமாகும். மிகவும் புத்திசாலித்தனமும் இரண்டு முதல் பரிசுகளுக்கு சமமான மதிப்புள்ள ஆட்டமது என்று மட்டும் அதை கருதமுடியாது. ஆனால் அந்த ஆட்டம் ஓர் இறவாத புகழ் பெற்ற ஆட்டம் என்றும் ஒப்புமை கூற முடியாத ஒரு பாரம்பரிய ஆட்டம் என்றும் காசுப்பரோ குறிப்பிட்டுள்ளார் !</blockquote>
# போட்வினிக் எதிர் கேபபிளாங்கா

## ஆட்டம்

வெள்ளை: மிக்கைல் போட்வினிக்</br>
கருப்பு: யோசு கேபபிளாங்கா</br>
போட்டி: ஏ.வி.ஆர்.ஓ சதுரங்கப்போட்டி</br>
இடம்: ராட்டர்டேம், நெதர்லாந்து</br>
சதுரங்கத் திறப்பு: நிம்சோ-இந்தியத் தடுப்பு (இ49)</br>  
**1. d4 Nf6 2. c4 e6 3. Nc3 Bb4 4. e3 d5 5. a3 Bxc3+ 6. bxc3**
:வெள்ளைக்கு ஒரே வரிசையில் இரட்டித்த சிப்பாய்கள் அமைகிறது. ஆனால் அச்சிக்கல் விரைவில் நீங்குகிறது.
'''6... c5 7. cxd5 exd5 8. Bd3 0-0 9. Ne2 b6 10. 0-0 Ba6 11. Bxa6 Nxa6 12. Bb2 Qd7 13. a4 Rfe8 14. Qd3 c4
:பதிலாக 14...Qb7 என விளையாடியிருக்கலாம் என்று போட்வினிக் பரிந்துரைக்கிறார்.
**15. Qc2 Nb8 16. Rae1 Nc6 17. Ng3 Na5? 18. f3**
:பலகையின் மையப் பகுதியில் சிப்பாய்களின் பெரும்பான்மையை அதிகரித்து பின்னர் ராசாவை தாக்குவதற்கான இடவசதியை ஏற்படுத்திக் கொள்ள வெள்ளை திட்டமிட்டு அதற்காக முன் தயாரிப்பில் போட்வினிக் ஈடுபடுகிறார். கருப்பின் குதிரை b3 சதுரத்தில் புறக்காவல் பணிக்காக நிறுத்தப்படுகிறது என்றாலும் வெள்ளைக் காய்களின் முன்னேற்றத்தை அதனால் தடுக்க முடியவில்லை.
**18... Nb3 19. e4 Qxa4 20. e5 Nd7 21. Qf2 g6 22. f4 f5 23. exf6 e.p. Nxf6 24. f5 Rxe1 25. Rxe1 Re8? 26. Re6 Rxe6 27. fxe6 Kg7 28. Qf4 Qe8 29. Qe5? Qe7?** (see diagram)  
:கிரகாம் பர்கெசு பரிந்துரையின் படி 29...h6! 30.h4! (30.Ne2!? என்று விளையாடி சமநிலை முடிவுக்கு கருப்பு முயற்சித்திருக்கலாம். 30...Na5! 31.Bc1! Qe7 32.Bg5! வெள்ளைக்கு வெற்றி வாய்ப்பு; இருப்பினும் இந்த முறை நகர்வு சிறிதளவு தந்திரத்துடன் திட்டமிட்ட நகர்வாக இருந்திருக்கும்.
**30. Ba3!**
:வெள்ளை சிப்பாயை நகரவிடாமல் தடுக்கும் கருப்பு ராணியை இந்த நகர்வு விரட்டுகிறது.
**30... Qxa3**
:என்று கருப்பு விளையாடினால் கருப்பின் ஆட்டம் அவ்வளவுதான். ஏனெனில் 31 வெள்ளை (31.e7) என்று விளையாடி வெற்றியின் பக்கத்தில் சென்றுவிடும்.
**31. Nh5+!**
:குதிரைத் தியாகத்தை கருப்பு ஏற்றுக் கொள்ளத்தான் வேண்டும். ஏனெனில் அது கருப்பு ராசா மற்றும் குதிரைக்கு இரட்டைத் தாக்குதல் கொடுக்கிறது. கருப்பு குதிரை வெள்ளைக் குதிரையை எடுக்க முடியாது. அடுத்த நகர்வில் வெள்ளை ராணி இரட்டைத்தாக்குதல் மூலம் குதிரையை எடுத்து விடும்.  
**31... gxh5 32. Qg5+ Kf8 33. Qxf6+ Kg8 34. e7 Qc1+ 35. Kf2 Qc2+ 36. Kg3 Qd3+ 37. Kh4 Qe4+ 38. Kxh5 Qe2+ 39. Kh4 Qe4+ 40. g4 Qe1+ 41. Kh5**
:தொடர் முற்றுகைகள் கொடுப்பதால் கருப்புக்கு எந்த பலனும் இல்லை. Qf8# நகர்வின் மூலம் வெள்ளை வெற்றிக்காக காத்திருக்கிறது.
ஒருவேளை கருப்பு 41...h6 என்று விளையாடினால் வெள்ளை 42.Qg6+ Kh8 43.e8=Q+, என்று விளையாடி பின்னர் 43...Qxe8 44.Qxe8+ Kg7 45.Qe7+ எனத் தொடர்ந்து 46.Kxh6 மற்றும் 47.Qg7#. என முடிந்து விடும்.
**1–0**
:கருப்பு தோல்வியை ஒப்புக் கொண்டது
# யூ தொலைக்காட்சி

**யூ தொலைக்காட்சி** என்பது இலங்கையின் கிழக்கு மாகாணத்தில் ஒளிபரப்பாகும் தமிழ் மொழித் தொலைக்காட்சிச் சேவையாகும். இதுவே இலங்கையின் முதலாவது உயர் வரையறு தமிழ்த் தொலைக்காட்சிச் சேவையாகும். இந்த தொலைக்காட்சி மார்ச் 23, 2017 ஆம் ஆண்டு முதல் ஆரம்பிக்கப்பட்டது. கிழக்கு மாகாணத்தில் மாகாணசபைத் தேர்தலுக்குச் சில தினங்களுக்கு முன்னர் உதயம் ரி.வியின் அலைவரிசை ரி.வி லங்கா ஒளிபரப்புச் சேவைக்கு உரியதெனத் தெரிவிக்கப்பட்டு ரிவி லங்காவில் சிங்கள மொழி நிகழ்ச்சிகளும் சேர்த்துக் கொள்ளப்பட்டன.  
இதில் தமிழ் நிகழ்ச்சிகளும், சில ரிவி லங்கா சிங்கள நிகழ்ச்சிகளும் ஒளிபரப்பாகின. மாகாணசபைத் தேர்தல் முடியும் வரை செயற்பட்ட அறிவிப்பாளர்கள் பின்னர் சென்றுவிடவே வெறுமனே தமிழ்ப் பாடல்கள் மட்டும் ஒளிபரப்பாகின. இந்த ஒளிபரப்பு தேர்தல் நடைபெற்று சில தினங்களின் பின்னர் நிறுத்தப்பட்டிருந்தது. இது மட்டக்களப்பிலிருந்து நிகழ்ச்சிகளை ஒளிபரப்பியமை குறிப்பிடத்தக்கதாகும்.  
தற்பொழுது இந்த தொலைக்காட்சியில் செய்திகள், திரைப்படங்கள், கலந்துரையாடல்கள் மற்றும் பாடல்கள் போன்ற நிகழ்ச்சிகளை ஒளிபரப்பு செய்து வருகின்றது.
# யூ தொலைக்காட்சி

## நிகழ்ச்சிகள்

- தனி ஒருவன்
- சமர்
- மக்கள் நம் பக்கம்
- செய்திகள் 20
- திரைப்படங்கள்
# கதாநாயகன் (2017 திரைப்படம்)

**கதாநாயகன்** (kathanayagan (ஆங்கிலம் : லீட் ஹீரோ) 2017 ஆம் ஆண்டு வெளிவந்த தா. முருகானந்தம் எழுதி, இயக்கிய, நடிகர் விஷ்ணுவின் தயாரிப்பிலும், நடிப்பிலும் வெளிவந்த காதல் மற்றும் நகைச்சுவைத் திரைப்படம் ஆகும். நடிகை கேத்ரின் தெரேசா, நடிகர் ஆனந்தராஜ், நடிகர் சூரி ஆகியோர் முக்கியக் கதாபாத்திரத்தில் நடித்திருக்கின்றனர். மேலும் பல முன்னணி நட்சத்திரங்கள் இத்திரைப்படத்தில் நடித்துள்ளனர். இத்திரைப்படத்தில் நடிகர் விஜய் சேதுபதி சிறப்புத் தோற்றத்தில் நடித்திருக்கின்றார். இசையமைப்பாளர் சான் ரோல்டன் இசையமைப்பில் வெளியானது. இத் திரைப்படத்தின் தயாரிப்பு 2016 ஆம் ஆண்டு செப்டம்பர் தொடங்கியது. 2017 ஆம் ஆண்டு செப்டம்பர் மாதம் இத்திரைப்படம் வெளியானது. இத்திரைப்படம் சினிமா ரசிகர்களிடம் கலவையான விமர்சனங்களைப் பெற்றது.
# கதாநாயகன் (2017 திரைப்படம்)

## நடிகர்கள்

- விஷ்ணு விஷால் - தம்பி துரை
- கேத்ரின் தெரேசா - கண்மணி (டப்பிங் குரல் ரவீனா ரவி)
- ஆனந்தராஜ் - துபாய் ஷேக்
- சூரி - அண்ணாதுரை
- சரண்யா பொன்வண்ணன் - தம்பிதுரையின் தாய்
- ஜீவா ரவி - தம்பிதுரையின் தந்தை
- மீரா கிருஷ்ணன் - கண்மணியின் தாய்
- கே. நடராஜ் - சுப்பரமணி, கண்மணியின் தந்தை
- அருள் தாஸ் - தா
- இராசேந்திரன் (நடிகர்) - மைக் மாரி
- அதுல்யா - கண்மணியின் தோழி
- சித்தார்த் விபின் - வைத்தியர்
- மனோபாலா - சுவாமி
- சுவாமிநாதன் - மணி
- துர்கா - துர்கா, தம்பிதுரையின் சகோதரி
- பொக்ஸர் ஆறுமுகம் - சிங்கம்
- கோவை பாபு - சரவணன்
- ஜெயராஜ் - சரவணனின் தந்தை
- தீக்சன்யா - சரவணனின் தாய்
- மாயி சுந்தர்
- வைத்தியர் அருன் சின்னயா
- விஜய் சேதுபதி - வைத்தியர் பியோனிக்ஸ் ராஜ், சிறப்புத் தோற்றம்
- தா. முருகானந்தம் - சண்டே நா போத்தல் எடு பாடல் , சிறப்புத் தோற்றம்
- எம். ஷரீப் - சிறப்புத் தோற்றம் , ஒன் நெனப்பு பாடல்
# கதாநாயகன் (2017 திரைப்படம்)

## தயாரிப்பு

2016 ஆம் ஆண்டு செப்டம்பரில், அறிமுக இயக்குநர் முருகானந்தத்தின் இயக்கத்தில் தனது தயாரிப்பிலும், நடிப்பிலும் இத்திரைப்படம் வெளியாகும் என விஷ்ணு விஷால் அறிவித்தார். பின் இசையமைப்பாளராக சான் ரொல்டனும், நடிகர் சூரியும் இணைந்தனர். பின்பு நடிகை கேத்ரின் தெரேசா இப்படத்தில் ஒப்பந்தமானார். இயக்குநர் சங்கர் தயாலின் இயக்கத்தில் வீர தீர சூரன் திரைப்படத்தில் விஷ்ணு மற்றும் கேத்ரின் தெரேசா ஆகியோர் இணைந்து நடிப்பது குறிப்பிடத்தக்கது. 2016 ஆம் ஆண்டு நவம்பர் மாதம் திரைப்படத்தின் பெயர் கதாநாயகன் என விஷ்ணு அறிவித்தார். திரைப்படத்தின் ஆரம்பத்தில் நடிகர் சிலம்பரசனின் குரல் ஒலிக்கின்றது. இத்திரைப்படத்தில் நடிகர் விஜய் சேதுபதி சிறப்பு தோற்றமளிக்கின்றார்.
# கதாநாயகன் (2017 திரைப்படம்)

## வெளியீடு

இந்த படத்தின் செயற்கைக்கோள் உரிமைகள் ஸ்டார் விஜய் பெற்றது..
# இரூபினா அலி

**இரூபினா அலி** (Rubina Ali) ( 21 ஜனவரி 1999), என்றும் இரூபினா குரேஷி மற்றொரு பெயர் கொண்ட இவர் இந்தியாவின் குழந்தை நடிகையாவார். 2008இல் வெளியான ஆஸ்கார் விருதினை வென்ற "சிலம்டாக் மில்லியனர்" என்ற திரைப்படத்தில் லத்திகா பாத்திரத்தின் சிறு வயது குழந்தையாக நடித்தார், இதற்காக 2008இல் ஸ்க்ரீன் ஆக்டர்ஸ் கில்ட் விருதினை பெற்றார். படத்தின் வெற்றியைத் தொடர்ந்து, 2009இல் பாலிவுட் படமான *கல் கிஸ்னே தேகா* படத்தில் நடித்தார்.
# இரூபினா அலி

## சொந்த வாழ்க்கை

இவரது திரைக்கதாப் பாத்திரத்தைப் போலவே, இரூபினா மும்பை சேரி ஒன்றில் இருந்து திரையுலகிற்கு வந்தார், பாந்த்ரா இரயில் நிலையத்திற்கு அருகிலுள்ள கரிப் நகர் சேரியில் வசித்தார். இவருடைய தந்தை இரபீக், சகோதரி சானா, சகோதரன் அப்பாஸ் மற்றும் இவரது இரண்டாவது தாய் மூன்னி ஆகியோருடன் இவர் வசித்து வந்தார். இரூபினாவின் தாயார், குர்ஷித், ரபிக்கை விவாகரத்து செய்துவிட்டு, மனீஷ் என்பவரை திருமணம் செய்து கொண்டார். இவரது தந்தை இரபீக்குக்கு முன்னியின் மூலம் சுரையா, சஞ்சீதா, பாபு மற்றும் இர்பான் ஆகிய நான்கு குழந்தைகள் உள்ளனர். 2009ஆம் ஆண்டில் மகாராட்டிர அரசின் அகாதமி விருது, பெற்ற "ஸ்லம்டாக் மில்லியனர்" வெற்றியைத் தொடர்ந்து, வீட்டு வசதி மேம்பாட்டு ஆணையம் அதில் நடித்த குழந்தைகளுக்கு வீடு மற்றும் வெகுமதியினை அறிவித்தது. 25 பிப்ரவரி 2009 அன்று, மகாராட்டிர வீட்டு வசதி மேம்பாட்டு ஆணையம் அசாருதீன் மற்றும் இரூபினா ஆகிய இருவருக்கும் மும்பை சேரி கரிப் நகர் பகுதியிலேயே இலவச வீடுகளை வழங்குவதாக அறிவித்தனர். எனினும் மார்ச் 2011 வரை அலி கரிப் நகரிலுள்ள ஒரு குடிசையில் வசித்து வந்தார்.
பிரித்தானிய இயக்குனரான டேனி பாயல் மூலம் வாடகைக்கு ஒரு தற்காலிக புகலிடத்தை தேடிக் கொண்டபின், இரூபினாவும் அவரது குடும்பத்தாரும் கடைசியாக மும்பையின் பாந்த்ரா மேற்கு புறநகர் பகுதியில் உள்ள சொந்த குடியிருப்பில் மறுபடியும் சேர்த்து வாழ்ந்தனர்,
# இரூபினா அலி

## தொழில்

இரூபினாவின் நடிப்பு சிலம்டாக் மில்லியனயர் (திரைப்படம்) தயாரிப்பாளர்களிடம் சர்ச்சைக்குள்ளானது. படத்தில் உண்மையான குடிசைக் குழந்தைகளைப் பயன்படுத்தலாமா என விவாதிக்கப்பட்டது. இயக்குநர் டேனி பாயில் இவ்வாறு நியாயப்படுத்தினார்: "இந்த மக்களுக்கு எதிராக தவறுதலான் எண்ணம் இருக்கிறது, நாம் ஏன் அவர்களுக்கு எதிராகத் துரோகம் செய்ய வேண்டும்?"  
திரைப்படக்குழு அமெரிக்கவில் 81வது அகாடமி விருதின்போது ]]
இந்த படத்தில் இரூபினா மற்றும் அவரது துணை நடிகருமான அசாருதீன் முகம்மது இஸ்மாயிலுக்கும் பிரிட்டனில் தயாரிப்பு நிறுவனத்தின் மூத்த ஊழியர்களுக்கு வழங்கப்படும் மாதாந்திர ஊதியத்திற்கு சமமாக ஊதியம் வழங்கப்பட்டிருப்பதாக திரைப்பட தயாரிப்பாளரால் கூறப்பட்டது. அவர்கள் பதினெட்டு வயது வரை தொடர்ந்து கல்விக்காக உதவ ஒரு அறக்கட்டளை நிதி அமைக்கப்பட்டது. அசாருதின் மற்றும் இரூபினா இருவரும் 2009 பிப்ரவரி 22 அன்று நடைபெற்ற 81வது அகாடமி விருது வழங்கும் நிகழ்ச்சியில் கலந்து கொண்டனர். இவர்களுடன் படத்தில் சலீம், ஜமால், மற்றும் இலத்திகா எனற பாத்திரங்களில் நடித்தவர்களும் அங்கு சென்றனர். அசாருதீன் தனது தாயார் ஷமீம் இஸ்மாயிலுடனும், இரூபினா தனது மாமாவுடனும் இந்நிகழ்ச்சியில் கலந்து கொண்டனர். ரூபினா மும்பையை விட்டு வெளியே பயணம் செய்வது இதுவே முதல் முறையாகும்  
மார்ச் 209 இல் ஸ்லம்டாக் மில்லியனர் படத்தில் தன்னுடன் நடித்த அசாருதினுடன் பாலிவுட் திரைப்படமான கல் கிஸ்னே தேகா என்ற படத்தில் நடித்தார். விவேக் சர்மா இதை இயக்கியிருந்தார். மேலும், இப்படத்தில் பாலிவுட் திரைப்பட நட்சத்திரங்களான சாருக் கான், ரிசி கபூர் மற்றும் ஜூஹி சாவ்லா ஆகியோர் சிறப்புத் தோற்றத்தில் வந்து சென்றனர்.. ஜூலை 2009இல் 9 வயதான இரூபினா "ஸ்லம்கேர்ல் ட்ரீமிங்" எனும் சுயசரிதையை எழுதியுள்ளார், இதில் "ஸ்லம்டாக் மில்லியனர்" திரைப்படத்தில் தனது அனுபவம் மற்றும் தனது வாழ்க்கையை விவரிக்கிறார். 2009ஆம் ஆண்டில், இவர் *ஆன்ட்னி ஹாப்கின்ஸ்* என்ற நடிகருடன் காதல் நகைச்சுவைப் படமான "லார்ட் ஓவன்ஸ் லேடி" என்ற படத்தில் நடிக்க இருப்பதாக அறிவித்தார், ஆனால் 2013 ஆம் ஆண்டில் படப்பிடிப்பு ஆரம்பிக்கப்படவில்லை.
# இரூபினா அலி

## ஊதியம்

இங்கிலாந்தின் *டெய்லி டெலிகிராப்* என்ற பத்திரிகையின் கூற்றுப்படி, இரூபினா அலிக்கு ஒரு மாத கால படப்பிடிப்பிற்கு 500 டாலர் வழ்ங்கப்பட்டது எனத் தெriகிறது. *பாக்ஸ் சர்ச்லைட்* செய்தித் தொடர்பாளர் இந்த திரைப்படத்தின் ஒரு மாத வேலைக்காக வீட்டிலுள்ள வயது வந்தோருக்கான சராசரி வருடாந்திர ஊதியத்தின் அளவில் மூன்று மடங்காக வழங்கப்பட்டது எனத் தெரிவிக்கிறார்.
# இரூபினா அலி

## ஊதியம்

### விருதுகள்

**வெற்றி**
- 2009: சிலம்டாக் மில்லியனயர் படத்தின் சிறந்த நடிப்புக்கான *ஸ்கிரீன் ஆக்டர்ஸ் கில்ட்* விருது.  
**பரிந்துரை**
- 2008: சிலம்டாக் மில்லியனயர் படத்திற்காக *பிளாக் ரீல்* விருதுகள்.
# இரூபினா அலி

## திரைப்பட வரிசை

| வருடம் | படம் | பாத்திரம் | மொழி | குறிப்பு |  |
| --- | --- | --- | --- | --- | --- |
| 2008 | சிலம்டாக் மில்லியனயர் (திரைப்படம்) | சிறு வயது இலத்திகா | ஆங்கிலம் மற்றும் இந்தி | இந்தியில் *ஸ்லம்டாக் குரோர்பதி* தமிழில் நானும் கோடிஸ்வரன் |  |
| 2009 | கல் கிஸ்னே தேகா | இந்தி |  |  |  |
| 2013 | *லா அல்போம்ப்ரா ரோஜா* | தன்னுடைய கதை | ஆங்கிலம் மற்றும் இந்தி | *த ரெட் கார்பெட்* - ஆங்கிலம்; விபரணத் திரைப்படம் குறும்படம் | } |
# குப்பிச் சிகிச்சை

**குப்பிச் சிகிச்சை** (ஆங்கிலம்:**Cupping therapy**) முறையானது தற்போது பலரால் மேற்கொள்ளப்படுகிறது. இது இயன்முறை மருத்துவ பிரிவில் ஒரு அங்கமாக இருக்கிறது.
# குப்பிச் சிகிச்சை

## வரலாறு

இச்சிகிச்சை தற்பொழுது நடைமுறையில் இருக்கலாம். ஆனால் இது புதியது அல்ல. இது பண்டைய தமிழர், எகிப்திய, சீன, மற்றும் மத்திய கிழக்கு கலாச்சாரங்களில் இருந்துள்ளது. உலகிலேயே பழமையான மருத்துவ பாடப்புத்தகங்களில் ஒன்றான எபேர்ஸ் பாப்பிரஸ்சில் குறிப்பிடப்பட்டுள்ளது.  
இன்றளவும் தமிழ்நாட்டில் பாட்டி வைத்தியம் என்ற பெயரில் செம்பு அல்லது பித்தளை சொம்புகளை பயன்படுத்தி முதுகு சதைப்பிடிப்புக்கு ஏற்ற சிகிச்சையாக கிராமப்புறங்களில் நடைமுறையில் உள்ளது.
# குப்பிச் சிகிச்சை

## சிகிச்சை முறை

குப்பிச் சிகிச்சை என்பது ஒரு மாற்று மருத்துவமுறை ஆகும். இதில் ஒரு சில நிமிடங்களுக்கு நோயாளியின் தோலின் மீது கண்ணாடி, உலோகம் அல்லது மரத்தாலான வெற்றிடமாக்கப்ட்ட ஒரு குப்பியைத் தலைகீழாக பொருத்துவர். இதனால் குப்பியின் தசை இழுப்பில் வலி குறைவு, வீக்கம் குறைவு, இரத்த ஓட்டம் சீராகுதல், சதை இறுக்கம் குறைவு உண்டாகும்.
# குப்பிச் சிகிச்சை

## சிகிச்சை வகைகள்

### உலர்ந்த முறை:

இம்முறையில் சிறிய அளவு வெற்றிடம் ஏற்படுத்தி குப்பிகளை தோளில் கவிழ்த்தி 15 நிமிடங்கள் வைக்கப்படுகிறது. குப்பிகள் பொதுவாக கண்ணாடி அல்லது நெகிழியால் செய்யப்பட்டது. மேலும் குப்பிகள் 25 மில்லிமீட்டர் முதல் 76 மில்லிமீட்டர் வரை அளவுள்ளதாக இருக்கிறது. சிகிச்சை குப்பிகள் நீள்கோளம், கோளம், அரைக்கோளம் என பல்வேறு வடிவங்களில் பயன்படுத்தப்படுகிறது. சிகிச்சைக்குப்பின் குப்பின் அச்சு சிறிது நேரத்தில் மறைந்துவிடும் மேலும் இது வலி குறைவான முறையாகும்.
# குப்பிச் சிகிச்சை

## சிகிச்சை வகைகள்

### நெருப்பைப் பயன்படுத்தி:

இந்த முறையில் எரிச்சாராயத்தில் நனைக்கப்பட்ட எரிக்கோலை பயன்படுத்தி கண்ணாடி குப்பியில் வெற்றிடம் உண்டாக்கி முதுகு தோளில் கவிழ்த்து செய்யப்படுகிறது. இது பரவலான ஒரு சிகிச்சை முறை. இதில் குப்பின் அச்சு வளையம் முதுகில் தெளிவாக காணப்படுகிறது. மேலும் இம்முறையில் குப்பிகளை தோள் பரப்பில் இடம் மாற்றி அசைத்து சிகிச்சை வழங்கலாம். குப்பிகள் வைக்கும் இடத்தின் தோளுக்கடியில் உள்ள சிறிய இரத்த நாளங்கள் உடைவதால் இந்த இடம் சிவந்து காணப்படும்.  
சீனர்கள் இம்முறையை சீன பாரம்பரிய மருத்துவம் என்ற பெயரில் கையாளுகின்றனர். இந்த சிகிச்சை முறையால் நிணநீர், இரத்த ஓட்டம் சீராக்குகிறது. மேலும் சதை பிடிப்பு மற்றும் கை, கால் தசை சம்பந்தமான இருக்கங்களை சரியாக்குகிறது. இம்முறை தோள் புண் மற்றும் பிரசவத்திற்கு பின் உண்டான தசை தழும்புகளுக்கு உகந்ததல்ல.
# குப்பிச் சிகிச்சை

## சிகிச்சை வகைகள்

### ஈரப்பதம்:

இந்த சிகிச்சை முறை வலிமிகுந்ததாகும். தோளில் சிறிய காயத்தை ஏற்படுத்தி அதில் குப்பிகளை வைத்து இரத்தம் உரியும் முறையாகும். இந்த சிகிச்சை முறை இஸ்லாமிய நாடுகளில் பரவலாக காணப்படுகிறது.
# களரி (2018 திரைப்படம்)

***களரி*** என்பது 2018 இல் வெளிவந்த அதிரடித் திரைப்படம் ஆகும். இதனை கிரண் சாண்ட் இயக்கியுள்ளார்.  
இப்படத்தில் கிருஷ்ணா குலசேகரன் மற்றும் வித்யா பிரதீப் முக்கிய கதாபாத்திரங்களில் நடித்திருக்கின்றனர். இவர்களுடன் ஜெயப்பிரகாசு குறிப்பிடத்தக்க கதாப்பாத்திரத்தில் நடித்திருந்தார். விளையாட்டு. விளையாட்டு. பிரசன்னா இசை அமைத்துள்ளார். ஆர். பி. குருமூர்த்தி ஒளிப்பதிவு செய்துள்ளார்.
# களரி (2018 திரைப்படம்)

## நடிகர்கள்

- கிருஷ்ணா குலசேகரன் - முருகேசன்
- வித்யா பிரதீப் - மல்லிகா
- சம்யுக்தா மேனன் - தேன்மொழி
- எம். எசு. பாசுகர் மாரி
- விஷ்ணு - அன்வர்
- ஜெயப்பிரகாசு - சித்திக்
- சென்றாயன் - திருடன்  
ஜனவரி 2017 இல் திரைப்பட படபிடிப்பு தொடங்கியது.
# சம்யுக்தா மேனன்

**சம்யுக்தா மேனன்** என்பவர் தென்னிந்திய திரைப்பட நடிகை ஆவார். இவர் மலையாளத் திரைப்படங்களில் அதிகம் நடித்துள்ளார்.  
முதன்முதலாக 2015 இல் பாப்கார்ன் என்ற திரைப்படத்தில் மலையாள மொழியில் நடித்துள்ளார். 2018 இல் தீவண்டி திரைப்படத்தில் நடித்தமைக்காக புகழப்பட்டார்.
# சம்யுக்தா மேனன்

## திரைப்படங்கள்

| ஆண்டு | திரைப்படங்கள் | கதாப்பாத்திரங்கள் | மொழி |
| --- | --- | --- | --- |
| 2016 | *பாப்கார்ன்* | அஞ்சனா | மலையாளம் |
| 2018 | *தீவண்டி* | தேவி | மலையாளம் |
| 2018 | ''லில்லி | லில்லி | மலையாளம் |
| 2018 | ''களரி | தேன்மொழி | தமிழ் |
| 2019 | *உயிரே* | கௌரவத்தோற்றம் | மலையாளம் |
| 2019 | *ஒரு எம்டன் பிரேமகதா* | மலையாளம் |  |
| 2019 | *அன்டர்வேல்ட்* | மலையாளம் | } |
# விக்கிப்பீடியா:Statistics/weekly/10-Feb-2019
# கனா கண்டேன்

***கனா கண்டேன்*** (*Kana Kanden*) 2005 ஆம் ஆண்டு கே. வி. ஆனந்த் இயக்கத்தில் ஸ்ரீகாந்த், பிரித்விராஜ், விவேக் மற்றும் கோபிகா நடிப்பில் வெளியான தமிழ் திரைப்படம். இப்படம் இந்தியில் *முக்காபுலா* என்றும், தெலுங்கில் *கர்தவ்யம்* என்றும், மலையாளத்தில் *கனா கண்டேன்* என்றும் மொழிமாற்றப்பட்டு வெளியானது. ஒளிப்பதிவாளரான கே. வி. ஆனந்த் இப்படத்தின் மூலம் இயக்குநராக அறிமுகமானார். மலையாளத்தில் பிரபல நடிகரான பிரித்விராஜ் இப்படத்தின் மூலம் தமிழில் அறிமுகமானார்.
# கனா கண்டேன்

## கதைச்சுருக்கம்

அர்ச்சனாவின் (கோபிகா) திருமணத்திற்குச் செல்லும் பாஸ்கர் (ஸ்ரீகாந்த்) எதிர்பாராவிதத்தில் அர்ச்சனாவைத் திருமணம் செய்துகொள்ளவேண்டிய சூழல் ஏற்படுகிறது. பாஸ்கர் மற்றும் அர்ச்சனா திருமணத்திற்குப் பின் சிவராமகிருஷ்ணன் (விவேக்) வீட்டில் வசித்து வருகின்றனர். வேதியியல் துறையில் ஆராய்ச்சியாளராக இருக்கும் பாஸ்கர் கடல் நீரை குடிநீராக மாற்றும் தன் கண்டுபிடிப்பை அரசிடம் வழங்கி அதன் மூலம் மக்களின் குடிநீர் பிரச்சனைக்குத் தீர்வு காண அரசை அணுகுகிறான். அரசாங்கம் அவனை உதாசீனப்படுத்துகிறது. எனவே கடல் நீரை குடிநீராக்கும் தொழிற்சாலையை தன் சுயமுயற்சியால் நிறுவ முயல்கிறான். மதன் (பிரித்விராஜ்) அர்ச்சனாவின் பள்ளித் தோழன். மிகப்பெரும் வணிக நிறுவனங்கள், பணக்காரர்களுக்கு பணம் கடனாக வழங்கும் தொழில் செய்யும் மதன் பாஸ்கருக்கு பணஉதவி செய்ய முன்வருகிறான். மதனிடமிருந்து பணம் வாங்கும் பாஸ்கர் அதற்கான ஒப்பந்தத்தை சரியாக படிக்காமல் கையொப்பமிடுகிறான். அந்த ஒப்பந்தத்தைப் பயன்படுத்தி மதன் பாஸ்கரிடம் தான் கொடுத்ததைவிட அதிக பணத்தை திருப்பிக் கேட்கிறான். அப்படிக் கொடுக்க முடியாவிட்டால் பாஸ்கரின் ஆராய்ச்சியைத் தன்னிடம் கொடுத்துவிடுமாறு மிரட்டுகிறான். இதற்கு மறுக்கும் பாஸ்கரின் தொழிற்சாலையை தகர்க்க முயலும் மதனின் திட்டத்தை பாஸ்கர் முறியடிக்கிறான். மதனின் சதிவேலைகளை ஊடகங்கள் வழியாக அம்பலப்படுத்துகிறான். மதன் கைது செய்யப்படுகிறான். பாஸ்கரின் கண்டுபிடிப்பிற்கான அங்கீகாரம் கிடைக்கிறது.
# கனா கண்டேன்

## நடிகர்கள்

- ஸ்ரீகாந்த் - பாஸ்கர்
- பிரித்விராஜ் - மதன்
- கோபிகா - அர்ச்சனா
- விவேக் - சிவராமகிருஷ்ணன்
- வனிதா கிருஷ்ணசந்திரன் - அர்ச்சனாவின் தாய்
- மயூரி - மதனின் மனைவி
- சிங்கமுத்து
- லின்டா அர்செனியோ
# கனா கண்டேன்

## இசை

படத்தின் இசையமைப்பாளர் வித்தியாசாகர். பாடல்களை எழுதியவர் வைரமுத்து.  
| 1 | காலை அரும்பி | வைரமுத்து | ஸ்ரீனிவாஸ், கல்யாணி |
| --- | --- | --- | --- |
| 2 | சின்ன சின்ன | கார்த்திக், சுனிதா சாரதி |  |
| 3 | சின்ன பொண்ணு | சுனிதா சாரதி |  |
| 4 | ஐயா ராமையா | உதித் நாராயணன் |  |
| 5 | தாய் சொல்லும் | மாணிக்க விநாயகம் | } |
# விவெரிடே

**விவெரிடே** என்பது சிறிய அளவில் இருந்து நடுத்தர அளவு வரை இருக்கக்கூடிய பாலூட்டி வகை விலங்குக் குடும்பமாகும். இக்குடும்பத்தில் 15 பேரினங்களும் 38 இனங்களும் உள்ளன. சான் எட்வர்டு கிரே என்பாரால் 1821-இல் இக்குடும்பம் முதலில் குறிப்பிடப்பட்டு பெயரிடப்பட்டது. இவை தெற்காசியா, தென்கிழக்காசியா, ஆப்பிரிக்கா, தெற்கு ஐரோப்பா ஆகிய பகுதிகளில் காணப்படுகின்றன. புனுகுப் பூனை, மரநாய் முதலிய விலங்குகள் இக்குடும்பத்தைச் சேர்ந்தவையே.
# அமுதா (2018 திரைப்படம்)

**அமுதா** (*Amutha*) 2018 ஆம் ஆண்டில் வெளிவந்த தமிழ் உளவியல் சார்ந்த திரைப்படமாகும். பி. எஸ். அர்ஜூன் இத்திரைப்படத்தை எழுதி இயக்கியுள்ளார். இத்திரைப்படத்தின் முன்னணி கதாபாத்திரங்களில் ஸ்ரீயா ஸ்ரீ, அனீஸ் சாஸ் மற்றும் லெவின் சைமன் ஜோசப் ஆகியோரும் அவர்களுடன் இணைந்து அஸ்னா சுதீர், சிவகுமார் ராஜூ, பேபி லியோனர், அஸ்ஸிஸி ஜிப்சன் ஆகியோரும் நடித்திருந்தனர். இத்திரைப்படத்தை சதர்ன் பிலிம்பேக்டரி சார்பாக சபிக் தயாரித்திருந்தார். அருண் கோபன் இத்திரைப்படத்திற்கான இசையை அமைத்திருந்தார். மேலும் ராஜேஷ் பனங்கட் இத்திரைப்படத்திற்கான ஒளிப்பதிவை மேற்கொண்டிருந்தார். ஜனவரி 2018 ல் படப்பிடிப்பு ஆரம்பிக்கப்பட்டது.  
பி. எஸ். அர்ஜூன் ஆங்கில குறும்படமான சுக்சுவாங்கினை 25000 ரூபாய் மதீப்பிட்டில் எடுத்திருந்தார். அக்குறும்படத்தில் ஒரு பகுதியில் ஸ்ரீயா ஸ்ரீ நடித்திருந்தார். இதனால் ஸ்ரீயா ஸ்ரீ சபிக் ஏகேஎஸ்ஸிடம் பி. எஸ். அர்ஜூனின் பெயரை பரிந்துரை செய்தார். இக் குறும்படத்தினால் கவரப்பட்ட அவர் அமுதா திரைப்படத்தை தயாரிப்பதற்கு முன்வந்தார்..
# அமுதா (2018 திரைப்படம்)

## இசை

அருண் கோபன் இத்திரைப்படத்திற்கான இசையை அமைத்திருந்தார். ஜீ. ரா இத்திரைப்படத்தில் இடம்பெற்றுள்ள பாடல்களிற்கான பாடல்வரிகளை எழுதியுள்ளார். இத்திரைப்படத்தில் உள்ள " கொஞ்சம் சிரிக்கிறேன்" என்பது மாத்திரம் ஜஸ்வர்யா ராஜேஷினால் செப்டம்பர் 3, 2018 ல் வெளியிடப்பட்டுள்ளது. இத்திரைப்படத்தில் நான்கு பாடல்கள் அமைந்துள்ளன. அவை செப்டம்பர்20, 2018 ல் வெளியிடப்பட்டுள்ளது.இத்திரைப்படத்தின் பாடல் தொகுப்புக்கள் ரசிகர்களிடம் பெரும் நேரான பின்னூட்டல்களை பெற்றுள்ளது. சித்தார்த் ஸ்ரீனிவாஸின் ஒன்லி கொலிவூட் இத்திரைப்படத்தின் பாடல் தொகுப்புகளிற்கு ஐந்தில் மூன்று நட்சத்திரங்களை வழங்கியிருந்தது.
# கோட்டா அரிநாரயணா

**கோட்டா அரிநாரயணா** (*Kota Harinarayana*) என்பவர் ஐதராபாத் பல்கலைக்கழகத்தின் துணை வேந்தர் மற்றும் இந்திய வானூர்தி கழகத்தின் தலைவரும் ஆவார் . இவர் இந்தியாவின் ஒடிசா மாநிலத்திலுள்ள பெர்காம்பூர் நகரத்தில் 1943 ஆம் ஆண்டு பிறந்தார். தற்போது இந்திய தொழில்நுட்ப நிறுவனம் என்று அழைக்கப்படும் வாரணாசியிலுள்ள பனாரசு இந்து பல்கலைக்கழகத்தில் முன்னாள் மாணவர் ஆவார் . இங்கு இயந்திரவியலில் இளம் பொறியியலாளர் பட்டமும், இந்திய அறிவியல் நிறுவனத்தில் முதுநிலை வானூர்திப் பொறியியல் பட்டமும், மும்பை இந்திய தொழில்நுட்ப நிறுவனத்தில் முனைவர் பட்டமும் பெற்றார். சட்டப்படிப்பில் ஓர் இளம் சட்டவியல் பட்டமும் இவர் பெற்றுள்ளார். தேயாசு எனப்படும் குறைந்த எடை கொண்ட சிறியரக போர் விமானத் திட்டத்தின் இயக்குநராகவும் முதன்மை வடிவமைப்பாளராகவும் பணிபுரிந்தார் .
# கோட்டா அரிநாரயணா

## விருதுகள்

- இந்திய இராணுவ ஆராய்ச்சி மேம்பாட்டு நிறுவனம் வழங்கும் தனித்துவ அறிவியல் அறிஞர் விருது.
- 2002 ஆம் ஆண்டு பத்மசிறீ விருது
# யூக்கான் ஆறு

**யூக்கான் ஆறு** (*Yukon river*) என்பது வட அமெரிக்கா கண்டத்தின் வடமேற்கு பகுதியில் உள்ள ஒரு முக்கிய ஆறு ஆகும். இது வட அமெரிக்க கண்டத்தின் மூன்றாவது நீளமான ஆறு ஆகும். இந்த ஆற்றின் நீளம் 3,190 கிலோமீட்டர்கள் ஆகும்.  
யூக்கான் ஆறு கனடாவின் பிரிட்டிசு கொலம்பியாவில் உற்பத்தியாகி, யூக்கான் மாகாணத்தில் பாய்கிறது. பிறகு அமெரிக்க ஐக்கிய நாட்டின் அலாஸ்கா வழியாக பாய்ந்து பெரிங் கடலில் கலக்கிறது.  
:உற்பத்தி இடம் : அட்லின் ஏரி, பிரிட்டிசு கொலம்பியா; 59'10" வ 133'50 மே  
:முடியும் இடம் : குசில்வாக், அலாஸ்கா; 62'35" வ 164'45" மே
# அவனி மோதி

**அவனி மோதி** (*Avani Modi*) என்பவர் ஓர் இந்திய நடிகையும் விளம்பர மாதிரியும் அவார். இந்திய திரைப்படங்களிலும் குசராத்திய நாடகங்களிலும் இவர் நன்கு அறியப்படுகிறார் . மாதுர் பந்தர்காரின் காலண்டர் கேர்ள்சு என்ற இந்தி படத்தின் மூலம் பாலிவுட்டுக்கு அறிமுகமானார். இத்திரைப்படம் 2015 ஆம் ஆண்டு செப்டம்பர் மாதம் திரைக்கு வந்தது. ஓர் ஆண்டு நாட்காட்டியில் இருக்கும் பெண்ணாக ஐந்து பெண்களின் கதையை அடிப்படையாகக் கொண்டு இத்திரைப்படம் எடுக்கப்பட்டுள்ளது.
# ஹில்ஃபோர்ட் மெட்ரிக் மேல்நிலைப் பள்ளி

**ஹில்ஃபோர்ட் மெட்ரிக் மேல்நிலைப் பள்ளி** (Hillfort Matriculation Higher Secondary School, Kotagiri ) என்பது நீலகிரி மாவட்டத்தில் உள்ள கோத்தகிரியில் உள்ள ஒரு மேல்நிலைப் பள்ளி ஆகும். இப்பள்ளியானது அன்னை மாணிக்கம்மாள் அறக்கட்டளையின்கீழ் டாக்டர் தோ. ரவிக்குமார் என்பவரால் 2008 ஆம் ஆண்டு துவக்கப்பட்டது. நடுநிலைப்பள்ளியாக இருந்த இப்பள்ளி 2014 ஆம் ஆண்டு மேல்நிலைப்பள்ளியாக உயர்ந்தது. மாணவர்களின் திறனை வளர்க்கும் விதமாக இப்பள்ளியில் தமிழ் மன்றம், ஆங்கில மன்றம், அறிவியல் மன்றம், சாரணர் இயக்கம், தேசிய பசுமைப் படை போன்றவை செயல்பட்டுவருகின்றன. தமிழ்நாட்டு கால்பந்து, கைப்பந்து அணிகளில் இப்பள்ளி மாணவர்கள் இடம்பெற்றுள்ளனர்.
# அ. ரமணா ராவ்

**அரிக்காபுடி ரமணா ராவ்** (*Arikapudi Ramana Rao*) என்பவர் முன்னாள் இந்திய கைப்பந்து விளையாட்டு வீரர் ஆவார். ஆந்திராவின் குண்டூர் மாவட்டத்தில் உள்ள சாமல்லமுடி கிராமத்தில் 1945 ஆம் ஆண்டு சூலை முதல் தேதியில் இவர் பிறந்தார். 1977-1978 ஆம் ஆண்டிற்கான அருச்சுனா விருது மற்றும் 1990-1991 ஆம் ஆண்டிற்கான துரோணாச்சார்யா விருது ஆகிய இரண்டு விருதுகளையும் இவர் பெற்றுள்ளார்.  
கல்லூரியில் சேர்ந்த பிறகு ரமணா ராவ் கைப்பந்து விளையாடத் தொடங்கினார். 1966 இல் குண்டூர் இந்துக் கல்லூரியில் பட்டம் பெற்றார். 1966 ஆம் ஆண்டு முதல் 1976 வரை இவர் தேசிய கைப்பந்து சாம்பியன் பட்டப் போட்டிகளில் பங்கு பெற்றார், தொடர்ந்து நான்கு ஆண்டுகள் தமிழ்நாடு மாநிலக் கைப்பந்து குழுவுக்கு தலைவராக இருந்துள்ளார். 1976 ஆம் ஆண்டு திருச்சிராப்பள்ளியில் நடைபெற்ற தேசிய கைப்பந்து போட்டியில் இவர் தமிழ்நாடு அணியில் விளையாடினார். இப்போட்டியில் முதல் முறையாக தேசிய கைப்பந்து சாம்பியன் பட்டத்தை தமிழ்நாடு மாநில அணி வென்றது.  
1991 ஆம் ஆண்டு பெர்த் நகரில் நடைபெற்ற ஆசிய ஆண்கள் கைப்பந்து சாம்பியன் பட்டப்போட்டியில் பங்கேற்ற இந்திய ஆண்கள் கைப்பந்து அணிக்கு தலைமை பயிற்சியாளராக ரமணா ராவ் பணிபுரிந்தார். 1986 இல் செருமன் சனநாயக குடியரசில் அனைத்துலக கைப்பந்து கூட்டமைப்பு தேர்வு செய்த ஒரு கைப்பந்து பயிற்றுநராகத் தகுதி பெற்றார். இத்தகுதியைப் பெற்ற முதல் இந்தியரும் இவரேயாவார். இதன்மூலம் இந்தியா மற்றும் பல வெளிநாடுகளுக்குச் சென்று கைப்பந்து விளையாட பயிற்சிகள் அளித்தார். 1993-1997 ஆம் ஆண்டுகளில் ஆசிய கைப்பந்து பயிற்றுநர்கள் குழுவில் ஓர் உறுப்பினராக நியமிக்கப்பட்டார்.  
அனைத்துலக கைப்பந்து கூட்டமைப்பினுடைய பிராந்திய மேம்பாட்டு மையத்தின் இயக்குநராக ரமனா ராவ் நியமிக்கப்பட்டார். இந்தியாவின் சென்னை நகரில் இந்த மையம் அமைந்திருந்தது. தற்போது ரமணா ராவ் ஆந்திரப் பிரதேச கைப்பந்து சங்கத்தின் தலைவராக உள்ளார். இந்திய கைப்பந்து கூட்டமைப்பின் பயிற்சியாளர் குழுவின் தலைவராகவும் இயங்கி வருகிறார்.
# விஷ்ணு (தொலைக்காட்சி நடிகர்)

**விஷ்ணு** என்பவர் தமிழ்நாட்டு நடிகர் ஆவார். 2013 இல் ஆபீஸ் என்ற அலுவலக நகைச்சுவைத் தொடரில் நடித்து புகழ்பெற்றார். மாப்ள சிங்கம் (2016), இவன் யாரென்று தெரிகிறதா (2017), களரி (2018) போன்ற திரைப்படங்களில் நடித்துள்ளார்.
# விஷ்ணு (தொலைக்காட்சி நடிகர்)

### தொலைக்காட்சி

**-
! ஆண்டு
! தொடர்
! கதாபாத்திரம்
! அலைவரிசை**  
| 2011-2013 | கானா காணும் காலங்கள் கல்லூரியின் கதை | விஜய் தொலைக்காட்சி |  |
| --- | --- | --- | --- |
| 2013-2015 | ஆபிஸ் | விஷ்ணுவர்தன் | விஜய் தொலைக்காட்சி |
| 2019–2022 | சத்யா | பிரபு | ஜீ தமிழ் |
# விஷ்ணு (தொலைக்காட்சி நடிகர்)

### திரைப்படங்கள்

| 2016 | மாப்ள சிங்கம் | சதீஸ் |
| --- | --- | --- |
| 2017 | இவன் யாரென்று தெரிகிறதா | அறிவு |
| 2018 | 6 அத்தியாயம் |  |
| 2018 | களரி | அன்வர் |
| 2018 | சிவப்பு சேவல் | படபிடிப்பில் |
| 2019 | கொரில்லா | } |
# பூ. சா. கோ. சர்வஜன மேல்நிலைப் பள்ளி

**பூ. சா. கோ. சர்வஜன மேல்நிலைப்பள்ளி ** என்பது தமிழ்நாட்டின் கோயம்புத்தூர், பீளமேட்டில் செயற்பட்டுவரும் அரசு உதவி பெறும் மேல்நிலைப்பள்ளி ஆகும். இங்கு 12 ஆம் வகுப்புவரை வகுப்புகள் உள்ளன. இப்பள்ளியானது 1929 ஆம் ஆண்டு தொடங்கப்பட்ட பள்ளி ஆகும். ஆங்கிலேயர் ஆட்சிக்காலத்தில் 1929 ஆம் ஆண்டு தமிழ்வழிக் கல்வியைச் செயல்படுத்துய முதல் பள்ளி இதுவாகும். இப்பள்ளிக்கு சர்.சி.வி.ராமன், மறைமலை அடிகள், சுத்தானந்த பாரதியார், சி. இராசகோபாலாச்சாரியார், முன்னாள் குடியரசு தலைவர்களான இராசேந்திர பிரசாத், அப்துல் கலாம் ஆகியோர் வருகை தந்துள்ளனர். இப்பளியில் உள்ள மாணவர் இல்லத்தில் தாய்தந்தை என இருவரையும் இழந்த அல்லது ஒருவரை இழந்த மாணர்களுக்கு கல்வி, உணவு, தங்கும் வசதி, மருத்துவ வசதி, எழுதுபொருட்கள் என கல்லூரி படிப்புவரை இலவசமாக வழங்கப்படுகிறது.
# பூ. சா. கோ. சர்வஜன மேல்நிலைப் பள்ளி

## இதனையும் காண்க

- கோயம்புத்தூர் மாவட்டத்திலுள்ள கல்வி நிலையங்கள்
# நவீன் ராசா யாக்கோபு

**மணிதுரை நவீன் ராசா யாக்கோபு** (*Manidurai Naveen Raja Jacob*) தற்போதைய இந்திய தேசிய ஆண்கள் கைப்பந்தாட்ட அணியின் ஓர் உறுப்பினர் ஆவார். இவர் 1989 ஆம் ஆண்டு சனவரி மாதம் 10 ஆம் நாள் பிறந்தார்.
# நவீன் ராசா யாக்கோபு

## தொடக்க்கால வாழ்க்கை

தமிழ்நாட்டிலுள்ள தூத்துக்குடி மாவட்டத்தின் உடன்குடிக்கு அருகிலுள்ள சுண்டங்கோட்டை கிராமத்தில் யாக்கோபு பிறந்தார். கைப்பந்து விளையாட்டில் இவருக்கு இருந்த திறமையை அவருடைய சகோதரர் கவனித்தறிந்தார். 2003 ஆம் ஆண்டில் யாக்கோபு கைபந்து விளையாட்த் தொடங்கினார். 2007 ஆம் ஆண்டில் தேசிய சாம்பியன் பட்டத்தை விசயவாடா அணி கைப்பற்றியபோது இவர் தேசத்தின் கவனத்தை ஈர்த்தார். தேசிய அளவில் அங்கீகரிக்கப்பட்ட கைப்பந்தாட்ட விளையாட்டு வீர்ர் என்பதால் 2007 ஆம் ஆண்டு இந்தியன் ஓவர்சீசு வங்கி யாக்கப்பிற்கு வங்கியில் ஒரு பணியை கொடுத்து சிறப்பித்தது .
# நவீன் ராசா யாக்கோபு

## தொழிலும் வாழ்க்கையும்

இந்திய தேசிய ஆண்கள் கைப்பந்தாட்ட அணியின் ஓர் உறுப்பினர் என்ற பெருமையுடன் இவர் 18 என்ற எண்ணிடப்பட்ட மேலாடையை அணிந்து விளையாடுவார். பந்தை எதிர்திசையில் அடித்து முடிப்பதற்கு ஏதுவாக பந்தை தூக்கி நிறுத்துபவர் என்ற நிலையில் இவர் விளையாடுபவர் . யாக்கோபு தமிழ்நாடு மாநில கைப்பந்து அணியின் தலைவராகவும் விளையாடினார் .
# பாண்டி (திரைப்படம்)

***பாண்டி*** (*Pandi*) 2008 ஆம் ஆண்டு ராகவா லாரன்ஸ் மற்றும் சினேகா நடிப்பில் ராசு மதுரவன் இயக்கத்தில் வெளியான தமிழ்த் திரைப்படம். இப்படம் இந்தியில் *ஏக் டுலாரா* என்று மொழிமாற்றம் செய்யப்பட்டது.
# பாண்டி (திரைப்படம்)

## கதைச் சுருக்கம்

சுந்தரபாண்டி (நாசர்)- சிவகாமி (சரண்யா பொன்வண்ணன்) தம்பதியரின் இரு மகன்கள் ராஜபாண்டி (ஸ்ரீமன்) மற்றும் பாண்டி (ராகவா லாரன்ஸ்). இவர்களுக்கு இரு சகோதரிகள். ராஜபாண்டி நல்லவனாக நடித்து தந்தையிடம் நற்பெயர் பெறுகிறான். பாண்டி பொறுப்பற்றவனாக இருப்பதால் தந்தை அவனை வெறுத்தாலும், தாயின் செல்லப்பிள்ளையாகவே இருக்கிறான். காவலர் பெரியமாயனின் (இளவரசு) மகள் புவனா (சினேகா) பாண்டியைக் காதலிக்கிறாள். சுந்தரபாண்டி தன் மகளின் திருமணத்திற்காக வீட்டில் வைத்திருந்த பணம் திருடுபோகிறது. பாண்டிதான் அப்பணத்தைத் திருடியிருப்பான் என்றெண்ணும் சுந்தரபாண்டி அவனை அடித்து வீட்டைவிட்டு வெளியேற்றுகிறார். ஆனால் யாரும் எதிர்பாராவகையில் ராஜபாண்டி தன் காதலியுடன் பணத்தை எடுத்துக்கொண்டு வீட்டைவிட்டுச் சென்றதை அறிந்ததும் அதிர்ச்சியடைகிறார் சுந்தரபாண்டி.  
தன் தங்கைகளின் திருமணத்தை தான் நடத்தி வைப்பதாக தன் தந்தையிடம் உறுதி கொடுக்கும் பாண்டியின் நல்ல குணத்தை சுந்தரபாண்டி புரிந்துகொள்கிறார். கடன்வாங்கித் தங்கைத் திருமணத்தை நடத்தி வைக்கிறான். பாண்டிக்கு புவனாவைப் பெண் கேட்டுச் செல்லும் சுந்தரபாண்டியிடம் தன் பெண்ணைத் தர மறுக்கிறார் பெரிய மாயன். இதனால் வீட்டைவிட்டு வெளியேறும் புவனா பாண்டியைத் திருமணம் செய்துகொள்கிறாள். கடனை அடைப்பதற்காக வெளிநாட்டு வேலைக்குச் செல்கிறான் பாண்டி.  
வெளிநாட்டிலிருந்து திரும்பிவரும் பாண்டி தன் தாய் விபத்தில் இறந்த செய்தி அறிந்து அதிர்ச்சி அடைகிறான். அந்த விபத்து சுந்தரபாண்டியின் உடன்பணியாற்றியவரால் திட்டமிடப்பட்டது என்பதை அறிந்து தன் தாயின் மரணத்திற்குக் காரணமானவனை பாண்டி என்ன செய்கிறான் என்பதே முடிவு.
# பாண்டி (திரைப்படம்)

## நடிகர்கள்

- ராகவா லாரன்ஸ் - பாண்டி
- சினேகா - புவனா
- நமிதா - சலங்கை
- நாசர் - சுந்தரபாண்டி
- சரண்யா பொன்வண்ணன் - சிவகாமி
- ஸ்ரீமன் - ராஜபாண்டி
- கஞ்சா கருப்பு - தலையாதி
- ராஜ்கபூர்
- இளவரசு - பெரியமாயன்
- மயில்சாமி - மொக்கைச்சாமி
- வையாபுரி - திருடன்
# பாண்டி (திரைப்படம்)

## இசை

படத்தின் இசையமைப்பாளர் ஸ்ரீகாந்த் தேவா. பாடல்களை பேரரசு, நந்தலாலா, நா. முத்துக்குமார் மற்றும் பஞ்சு அருணாசலம். 1991 ஆம் ஆண்டு வெளியான தர்மதுரை திரைப்படத்தில் இளையராஜாவின் இசையில் உருவான "மாசி மாசம்" பாடல் இப்படத்தில் மறு ஆக்கம் செய்யப்பட்டது.  
| 1 | ஊரை சுத்தும் | செந்தில்தாஸ் |  |
| --- | --- | --- | --- |
| 2 | பட்டயகிளப்பு | நவீன் மாதவ், அனுராதா ஸ்ரீராம் |  |
| 3 | ஆடிஅடங்கும் | செந்தில்தாஸ், கிரேஸ் கருணாஸ் |  |
| 4 | மாசிமாசம் (மறு ஆக்கம்) | சத்யன், மேகா |  |
| 5 | குத்து மதிப்பா | சுசித்ரா, பென்னி தயாள் |  |
| 6 | ஆத்தா நீ | தேவா | } |
# நித்தின் கோவர்தன் கூலி

**நித்தின் கோவர்தன் கூலி** (*Nitin Govardhan Ghule*) ஆண்கள் கபடி விளையாட்டில் இந்தியாவின் சார்பாக விளையாடக்கூடியவர் ஆவார். இவர் 1986 ஆம் ஆண்டு மே மாதம் 20 ஆம் நாள் பிறந்தார். 2010 ஆம் ஆண்டு சீனாவின் குவாங்சௌ நகரில் நடைபெற்ற ஆசிய விளையாட்டுப் போட்டிகளில் தங்கப்பதக்கம் வென்ற கபடி அணியில் நித்தின் கூலியும் ஓர் உறுப்பினராக இருந்தார். சிறுவயதிலிருந்தே இவர் பூனாவின் போப்கேல் கிராமத்தின் ஆதிநாத் விளையாட்டுக் கழகத்தில் விளையாடிக் கொண்டிருந்தார். ஆசியக் கடற்கரை கபடி உள்ளிட்ட பல்வேறு தேசிய அளவிலான போட்டிகள், அனைத்துலகப் போட்டிகளில் இவர் கலந்து கொண்டு விளையாடினார்.
# இவன் யாரென்று தெரிகிறதா

**இவன் யாரென்று தெரிகிறதா** என்பது 2017 இல் வெளிவந்த தமிழ்த் திரைப்படமாகும். விஷ்ணு, வர்சா ஆகியோர் முக்கிய கதாபாத்திரங்களில் நடித்திருக்கின்றனர்.
- இஷாரா நாயர் - பிரியா
- பாக்யராஜ் - லவ் குரு
- ஜெயப்பிரகாசு - அறிவின் தந்தை
- பகவதி பெருமாள், அருள்தாஸ், and ராமச்சந்திரன் துரைராஜ் - பாம்பே பாய்ஸ்
# மான்சி ஜோசி

<span data-segmentid="125">**மான்சி ஜோசி** (நவம்பர் 6, 1992) ஒர் இந்திய சர்வதேச கிரிக்கெட் வீரர் ஆவார். இவர் நவம்பர் 2016 ல் இந்திய தேசிய அணிக்காக அறிமுகமானார்.</span> <span data-segmentid="128">அவர் ஒரு வலது கை பந்து வீச்சாளர் மற்றும்</span> <span data-segmentid="129">அவர் ஒரு வலது கை மட்டையாளர் ஆவார் .</span> <span data-segmentid="131">தற்போது, வீரேந்திர சிங் ரொதேலா ஜோசிக்கு பயிற்சி அளிக்கிறார்.</span>  
<span data-segmentid="132">ஜோசி உத்தரகண்ட் மாநிலத்தில் ரூர்கி என்ற ஒரு சிறிய நகரத்தில் பிறந்தார் ஹரியானாவிற்காக தேசிய ஆட்டங்களில் ஆடி வருகிறார்.</span> <span data-segmentid="135">அவர் எப்போதும் சச்சின் டெண்டுல்கரால் பெரிதும் ஈர்க்கப்பட்டார்.</span> <span data-segmentid="137">ஹரியானா கிரிக்கெட் அசோசியத்தில் நடந்த சோதனையில் அவர் கலந்து கொண்டு, 19 வயதுக்கு உட்பட்ட மூத்த மகளிர் அணியில் தேர்வு செய்யப்பட்டார் .</span> <span data-segmentid="138">மேற்கிந்தியத் தீவுகளுக்கு எதிராக நவம்பர் 2016 தொடரில் சர்வதேச டி20 உலகக் கோப்பையில் இந்தியாவின் அணியில் இடம் பெற்றார்.</span> <span data-segmentid="142">அந்தத் தொடரில் அவரது அணியின் எந்த போட்டிகளிலும் ஜோசி தேர்வு செய்யப்படவில்லை, ஆனால் தாய்லாந்தில் 2016 ஆம் ஆண்டு பெண்கள் டி20 ஆசிய கோப்பை போட்டியில் பங்களாதேஷ் அணிக்கு எதிராக விளையாடி, சர்வதேச டி20 - யில் அறிமுகமானார் </span> <span data-segmentid="145">அவர் முதல் ஆட்டத்தில் 1/8 என்ற இலக்கத்தையும், தாய்லாந்திற்கு எதிரான அடுத்த போட்டியில் 2/8 என்ற இலக்கத்தைப் பெற்று ஆட்ட நாயகி பட்டத்தை அடைந்தார் (எனினும், அந்த ஆட்டம், சர்வதேச டி20 அந்தஸ்தை பெறவில்லை).</span>  
<span data-segmentid="147">10 பிப்ரவரி 2017 ஆம் தேதி நடந்த 2017 பெண்கள் உலகக் கோப்பையில், அயர்லாந்திற்கு எதிராக விளையாடி, முதல் சர்வதேச ஒரு நாள் போட்டிகளில் அறிமுகமானார்.</span> 2017 பெண்கள் உலகக்கோப்பை இறுதிச்சுற்று போட்டியில் பங்கேற்றார். இங்கிலாந்து பெண்கள் அணிக்கு எதிராக ஆடிய ஆட்டத்தில் ஒன்பது ரன்கள் வித்தியாசத்தில் உலகக் கோப்பையை இந்திய அணி தவறவிட்டது.<span data-segmentid="152">.</span>  
<span data-segmentid="156">2018 அக்டோபரில், மேற்கிந்திய தீவுகளில் 2018 ஐசிசி மகளிர் டி20 உலக்கோப்பை போட்டியில் இந்தியாவின் அணியில் விளையாட ஜோசி இடம் பிடித்தார்.</span>
# எம்டீ தரங்குறைப்பு வினை

**எம்டீ தரங்குறைப்பு வினை** (*Emde degradation*) என்பது நான்கிணைய அமோனியம் நேர் மின்னயனியை சோடியம் இரசக்கலவையுடன் சேர்ந்த மூவிணைய அமீனாக ஒடுக்கும் வினையாகும். இவ்வினையை எம்டீ-ஒடுக்க வினை என்றும் எம்டீ வினையென்றும் அழைப்பார்கள்  
.  
இக்கரிம வினையை முதன் முதலில் 1909 ஆம் ஆண்டு செருமானிய வேதியியலாளர் எர்மான் எம்டீ கண்டறிந்தார். பல ஆல்கலாய்டுகளின் கட்டமைப்புக்கு விளக்கமளிக்க இவ்வினை நீண்ட நாட்களாகப் பயன்படுத்தப்பட்டது. உதாரணம்: எபிடிரைன்.
இவற்றைத் தவிர இலித்தியம் அலுமினியம் ஐதரைடு போன்ற பல வினையொடுக்க முகவர்கள் வினையை தரங்குறைக்கின்றன.
# சிறீ ராமகிருஷ்ணா பல்தொழில்நுட்பக் கல்லூரி

**சிறீ ராமகிருஷ்ணா பல்தொழில்நுட்பக் கல்லூரி** (*Sri Ramakrishna Polytechnic College*) என்பது கோயம்புத்தூரில் இயங்கிவரும் தனியார் பல்தொழில்நுட்டபக் கல்லூரியாகும். இக்கல்லூரியானது கோயம்புத்தூர், துடியலூர் அருகே, வடமலைப்பாளையத்தில் உள்ளது. இக்கல்லூரியானது எஸ். என். ஆர். சன்ஸ் அறக்கட்டளையால் 1996 ஆம் ஆண்டு துவக்கப்பட்டது. அப்போது மூன்று பிரிவுகளில் துவக்கப்பட்ட இக்கல்லூரியில் 2018 ஆண்டு காலகட்டத்தில் இயந்திரப் பொறியியல், குடிமைப் பொறியியில், வாகனப் பொறியியில், எலக்ட்ரானிக்ஸ் அண்டு கம்யூனிகேசன்ஸ், கனிணி, இன்ஸ்ட்ருமெண்டேசன் அண்ட் கண்டோல் இஞ்சினியரிங் போன்ற பாடப்பிரிவுகளில் 1,400 மாணவர்கள் பயின்றுவருகின்றனர்.
# சிறீ ராமகிருஷ்ணா பல்தொழில்நுட்பக் கல்லூரி

## இதனையும் காண்க

- கோயம்புத்தூர் மாவட்டத்திலுள்ள கல்வி நிலையங்கள்
# தேவா (1995 திரைப்படம்)

***தேவா*** (*Deva*) 1995 ஆம் ஆண்டு விஜய், சுவாதி, சிவகுமார் ஆகியோரின் நடிப்பில், எஸ். ஏ. சந்திரசேகர் இயக்கத்தில், தேவா<nowiki/>வின் இசையில் வெளியான தமிழ்த் திரைப்படம். இப்படம் 100 நாள்கள் வெற்றிகரமாக ஓடியது.
# தேவா (1995 திரைப்படம்)

## கதைச்சுருக்கம்

வெளியூரில் படித்துவிட்டு ஊர் திரும்பும் தேவா (விஜய்) பாரதி (சுவாதி) மீது காதல் கொள்கிறான். தேவாவின் தாய் ராசாத்தி (மனோரமா). தேவாவின் அண்ணன் ராஜதுரை ( மன்சூர் அலி கான்) தன் மோசமான நடவடிக்கைகளால் அனைவராலும் வெறுக்கப்படும் அந்த ஊரின் பணக்காரன். அவனுக்கு உறுதுணையாக இருப்பவன் மயில்சாமி (மணிவண்ணன்). ராஜதுரை செய்யும் கொடுமைகளால் பாதிக்கப்படும் ஊர் மக்கள் ஊரைவிட்டு வெளியேறுகிறார்கள். சிலர் அவனுக்கு எதிராகப் போராடிக்கொண்டிருக்கிறார்கள். பாரதியின் தந்தையும், ஊர்த்தலைவருமான காந்திதாசன் (சிவகுமார்) தலைமையில் அந்தப் போராட்டம் நடக்கிறது. தான் பாரதியைக் காதலிப்பதைக் காந்திதாசனிடம் கூறி சம்மதம் பெறுகிறான் தேவா. தேவாவின் தாய் அதற்குச் சம்மதித்தாலும் ராஜதுரை அந்தத் திருமணத்திற்கு எதிர்ப்பு தெரிவிக்கிறான். ராஜதுரையிடம் சண்டையிட்டு தேவா தன் தாயுடன் வீட்டைவிட்டு வெளியேறி போராட்டக்காரர்களுடன் இணைகிறான். அங்கு பாரதிக்கும் தேவாவுக்கும் திருமணம் நிச்சயமானாலும் அவர்களின் போராட்டம் வெற்றிபெற்ற பிறகே தங்கள் திருமணம் நடக்கும் என்று உறுதியெடுத்துக் கொள்கிறான். அவர்களின் திருமணத்தைத் தடுக்க முயலும் ராஜதுரையின் முயற்சிகளை முறியடித்து தேவா அவனைக் கொல்ல முனைகையில் தேவாவைத் தடுக்கிறார் காந்திதாசன். ஆனாலும் ராஜதுரை மயில்சாமியால் கொல்லப்படுகிறான்.
# தேவா (1995 திரைப்படம்)

## நடிகர்கள்

- விஜய் - தேவா
- சிவகுமார் - காந்திதாசன்
- சுவாதி - பாரதி
- மனோரமா - ராசாத்தி
- மன்சூர் அலி கான் - ராஜதுரை (பெரியவர்)
- மணிவண்ணன் - மயில்சாமி
- வினு சக்கரவர்த்தி - காவல் துறை அதிகாரி
- எஸ். ஏ. சந்திரசேகர் - மாரிமுத்து
- குமரிமுத்து - ராஜதுரையின் வேலையாள்
- என்னத்த கன்னையா
- ஓ. ஏ. கே. சுந்தர்
- கோவை செந்தில் - கோவில் பூசாரி
# தேவா (1995 திரைப்படம்)

## படக்குழு

- திரைக்கதை, வசனம், இயக்கம் - எஸ். ஏ. சந்திரசேகர்
- கதை - ஷோபா சந்திரசேகர்
- தயாரிப்பு - பி. விமல்
- இசை - தேவா
- ஒளிப்பதிவு - செல்வா. ஆர்
- படத்தொகுப்பு - கௌதம் இராஜு
- கலை - பி. எல். சண்முகம்
- சண்டைப்பயிற்சி - கனல் கண்ணன்
- பாடலாசிரியர்கள் - வாலி, புலமைப்பித்தன், காளிதாசன்
- நடனப்பயிற்சி - டி. கே. எஸ். பாபு, கலா, நசீர் பாபு
- உடைகள் - கே. எஸ். செய்யத் பாவா, எஸ். செல்வம்
- தயாரிப்பு நிறுவனம் - பி. வி. கம்பைன்ஸ்
# தேவா (1995 திரைப்படம்)

## இசை

படத்தின் இசையமைப்பாளர் தேவா. பாடலாசிரியர்கள் வாலி, புலமைப்பித்தன், காளிதாசன்.  
**பாடல் வரிசை**  
| 1 | ஐயயோ அலமேலு | வாலி | விஜய் | 4:47 |  |
| --- | --- | --- | --- | --- | --- |
| 2 | சின்ன பையன் | வாலி | எஸ். என். சுரேந்தர், கே.எஸ் சித்ரா | 4:42 |  |
| 3 | இன்னொரு காந்தி | புலமைப்பித்தன் | மனோ, எஸ். என். சுரேந்தர் | 4:17 |  |
| 4 | கோத்தகிரி குப்பம்மா | வாலி | விஜய், சுவர்ணலதா, மனோரமா | 5:02 |  |
| 5 | ஒரு கடிதம் (ஆண் குரல் ) | வாலி | எஸ். பி. பாலசுப்பிரமணியம், விஜய் | 5:06 |  |
| 6 | ஒரு கடிதம் (பெண் குரல்) | வாலி | கே. எஸ். சித்ரா | 4:58 |  |
| 7 | தேவா வர | வாலி | ஷோபா சந்திரசேகர், தேவா | 2:13 |  |
| 8 | மருமகனே | காளிதாசன் | தேவா, கிருஷ்ணராஜ் | 4:49 | } |
# கனா காணும் காலங்கள்

**கனா காணும் காலங்கள்** என்பது 30 அக்டோபர் 2006 முதல் 7 சூன் 2013 ஆம் ஆண்டு வரை விஜய் தொலைக்காட்சியில் ஒளிபரப்பான விடலைப் பருவ, காதல் நகைச்சுவை தொலைக்காட்சி நாடகத் தொடர் ஆகும்.  
இது தமிழ் தொலைக்காட்சி வரலாற்றில் முதல் முறையாக பள்ளி பருவத்தை மையமாக வைத்து எடுக்கப்பட்ட முதல் தொடர் ஆகும். இந்த தொடர் இதுவரை கனா காணும் காலங்கள், கனா காணும் காலங்கள் பருவம் 2, கனா காணும் காலங்கள் கல்லூரியின் கதை மற்றும் கனா காணும் காலங்கள் கல்லூரி சாலை போன்ற பெயர்களில் நான்கு பருவங்களாக ஒளிபரப்பானது. இதன் முதல் மற்றும் இரண்டாம் பருவம் பள்ளி பருவத்தையும் மூன்றாம் மற்றும் நான்காம் பருவங்கள் கல்லூரி பருவம் பற்றி தயாரிக்கப்பட்டுள்ளது.
# கனா காணும் காலங்கள்

## பருவங்கள்

### கனா காணும் காலங்கள் (பருவம் 1)

இந்த தொடரின் முதல் பருவம் 30 அக்டோபர் 2006 ஆம் ஆண்டு முதல் திங்கள் முதல் வியாழன் வரை இரவு 8 மணிக்கு ஒளிபரப்பானது. இந்த பருவத்தை ஆர். பிரபு கண்ணா என்பவர் இயக்கியுள்ளார்.
# கனா காணும் காலங்கள்

## பருவங்கள்

### கனா காணும் காலங்கள் (பருவம் 1)

#### நடிகர்கள்

- ஹேமலதா - ராகவி
- ரிஷிகேஷ் (ஷிவா) - பாலா (தல)
- இர்ஃபான்- வினீத்
- லிங்கேஸ்வரன் (பிளேக் பாண்டி) - பாண்டி (பிளளேக் பாண்டி)
- ஹரிஹரன் "ஹரி" - கிருஷ்ணமூர்த்தி "கிருஷ்ணா"/"கிரிஷ்"
- வாசுதேவ கிரிஷ் மதுசூதனன் "மது" - பச்சையப்பன் "பச்சை"
- ஸ்டாலின் ஷண்முகவேல் - ரிஷி
- யுதன் பாலாஜி - ஜோசஃப் கேப்ரியல் ஆரோக்கியராஜ் "ஜோ"
- ஐயப்பன் - உன்னி மேனன் "உன்னி"
- மோனிஷா ரவிஷங்கர் - சங்கவி
- ஷெரோன் தீபா
- கோதை - ராகினி
- ப்ரீத்தி (பவித்ரா) - சரஸ்வதி (சிஸ்)
- ஸ்ரீராம் "ஸ்ரீ" - ஸ்ரீராம் "ஸ்ரீ"
- கிரன் கொண்டா - மதன்
- தினேஷ் - ராகேஷ் "ரோக்கி"
- சரத் - கணேசலிங்கம் "லிங்கு"
- ரவிகுமார் - ஆதி
- ரமேஷ் - தோமஸ் "டொம்"
- கிருஷ்ண ப்ரியா "ப்ரியா" - ப்ரியா
- ராகவேந்திரன் - புலிகேசி "புலி" (புலிகேட்ஸ்/சுள்ளான்)
- கடம் கிஷன் - ராமகிருஷ்ணன் "கிச்சா" (கிஷன்)
- பூர்ணிமா - கார்த்திகா "கார்த்தி"
- ஹரிதா - மின்டு
- வைஷ்ணவி - மனோ
- பானுச்சந்தர் - ராஜேந்திரன், ராகவி, சங்கவியின் தந்தை
- ரேகா - லக்ஷ்மி, ராகவி, சங்கவியின் தாய்
- இளவரசன் - ராகவியின் தந்தை
- மீரா கிருஷ்ணன் - ராகவியின் தாய்
- நரேன் (ஆடுகளம் நரேன்) - சிதம்பரம்
- அன்பழகன் "அன்பு" - பீடீ பீலிசிவம்
- லொள்ளு சபா ஜீவா - ஜீவா
- கல்பனா ஸ்ரீ - மாதவி
- ரவிராஜ் - கேப்ரியல் ஆரோக்கியராஜ் "கேப்ரியல்", ஜோசஃபின் அப்பா
- செந்திகுமாரி - ஆசிரியை
- காவ்யவர்ஷினி - பாரதி
- சாக்ஷி சிவா - வினீதின் தந்தை
- பிருந்தா தாஸ் - வினீதின் தாய்
- நேசம் - தீபாவின் மாமா
- ஜெயசுந்தரி - தீபாவின் தாய்
- சச்சின் - பாலாவின் தம்பி
- பீலிசிவம் - மூர்த்தி
- குயிலி - ஜீவாவின் தாய்
- ஷைலஜா - கிருஷ்ணமூர்த்தியின் தாய்
- வெங்கட் ரங்கநாதன்
- என்ஜினியர் சீனிவாசன் - ராஜேந்திரனின் தந்தை
- கௌசல்யா செந்தாமரை - ராஜம்மாள், ராஜேந்திரனின் தாய்
- ரத்னராஜ் - கதிரேசன்
- செல்லதுரை - பாண்டியின் தந்தை
- தேனி முருகன் - முருகன், பச்சையப்பனின் தந்தை
- சுமதி ஸ்ரீ - பச்சையப்பனின் தாய்
- பசி சத்யா - பாண்டியின் அத்தை
- மின்னல் தீபா - பீடீ பீலிசிவனின் மனைவி
- சுசித்ரா - ராகவியின் தங்கை
- கணேஷ் பாபு - ஆசரியர்
- ஜெயகாந்தன் - ஷண்முகநாதன்
- கர்ண ராதா - ஆசிரியர்
- வின்சன்ட் - வின்சன்ட்
- பிர்லா போஸ் - பொலிஸ் அதிகாரி
- வினோத் - இளம் பரிதி
- உதயராஜ் - மெகானிக்
- சிவகார்த்திகேயன் - (சிறப்புத் தோற்றம் )
- சேரன் (சிறப்புத் தோற்றம் )
- தீபக் தினகர் - தீபக் தினகர் (சிறப்புத் தோற்றம் )
- வெங்கட் - வெங்கட் (சிறப்புத் தோற்றம் )
- திவ்யதர்ஷினி "டீடீ" - திவ்யதர்ஷினி "டீடீ" (சிறப்புத் தோற்றம் )
- நிஷா வெங்கட் - நிஷா வெங்கட் (சிறப்புத் தோற்றம் )
- சுவாமிநாதன் - கஜா/ஆலயமணி (டெம்ப்ள் பெல்) (சிறப்புத் தோற்றம் )
- கௌதமி - கௌதமி (சிறப்புத் தோற்றம் )
# கனா காணும் காலங்கள்

## பருவங்கள்

### கனா காணும் காலங்கள் (பருவம் 2)

#### நடிகர்கள்

- ஸ்ரீராம் "ஸ்ரீ" - ஸ்ரீராம் "ஸ்ரீ"
- விக்கி கிரிஷ் "விக்கி கிரிஷ்" - விக்னேஷ் "விக்கி"
- கிரண் கொண்டா - மதன்
- தினேஷ் - ராகேஷ் "ரோக்கி"
- ரவிகுமார் - ஆதி
- ரமேஷ் - தோமஸ் "டொம்"
- கிருஷ்ண ப்ரியா - ப்ரியா
- ஹேமா - ஹேமா
- மைக்கல் தங்கதுரை மைக்கல் வரதராஜ்
- ராகவேந்திரன் - புலிகேசி "புலி" (புலிகேட்ஸ்/சுள்ளான்)
- ஜோனி - ஜோனி
- பிரபு - பிரபு
- உதய் - உதய்
- கடம் கிஷன் - ராமகிருஷ்ணன் "கிச்சா" (கிஷன்)
- ஹேமலதா - ராகவி
- லிங்கேஸ்வரன் (பிளேக் பாண்டி) - பாண்டி (பிளேக் பாண்டி)
- வாசுதேவ கிரிஷ் மதுசூதனன் "மது" - பச்சையப்பன் "பச்சை"
- ஸ்டாலின் ஷண்முகவேல் - ரிஷி
- பவ்யா ராஜன் - பவ்யா
- அன்பழகன் "அன்பு" - பீடீ பீலிசிவம்
- ஜீவா ரவி - ஸ்ரீராம், விக்னேஷ், பவ்யாவின் தந்தை
- வை. வீ. சுப்ரமணியம் - நிருபர்
- தீபா நேத்ரன் - விக்னேஷ், பவ்யாவின் தாய்
- உஷா எலிசபத் - ஸ்ரீராமின் தாய்
- கமல் ஹாசன் (கமல் பாரதி) - கமல் ஹாசன்
- ரவிராஜ் - கேப்ரியல் ஆரோக்கியராஜ் "கேப்ரியல்"
- ரத்னராஜ் - கதிரேசன்
- செல்லதுரை - பாண்டியின் தந்தை
- தேனி முருகன் - பச்சையப்பனின் தந்தை
- பட்டுக்கோட்டை சிவநாராயணமூர்த்தி - புலிகேசியின் தாத்தா
- வரலக்ஷ்மி - புலிகேசியின் பாட்டி
- சூர்யகாந்த - பேச்சியம்மாளின் தந்தை, பாண்டியின் மாமா
- லாராவின் - லாராவின்
- வின்சன்ட் - வின்சன்ட்
# கனா காணும் காலங்கள்

## பருவங்கள்

### கனா காணும் காலங்கள் கல்லூரியின் கதை

கனா காணும் காலங்கள் தொடரின் மூன்றாம் பருவம் 2 மே 2011 ஆம் ஆண்டு ஒளிபரப்பானது.
# கனா காணும் காலங்கள்

## பருவங்கள்

### கனா காணும் காலங்கள் கல்லூரியின் கதை

#### நடிகர்கள்

- கார்த்திக் ராஜ் - கார்த்திகேயன்
- பிரேம் குமார் - வெற்றி
- சாய் பிரமோதித்தா - ஜெயலட்சுமி "ஜெயா"
- சுவேதா சுப்ரமணியம் - ஜோதிகா
- பாலா சரவணன் - பாலா
- ரமேஷ் திலக் - அழகேசன்
- சத்ரியன் ராஜன் - சத்ரி "காத்தாடி"
- பிராங்கிளின் - அப்பு
- விஷ்ணு - அசோகன் "அசோக்"
- ஹரிப்ரியா - ஹரிப்ரியா
- ஸ்சுவேதா முனுசாமி - ஸ்சுவேதா
- கணேஷ் பிரபு - சரவணன்
- நிஷா கிருஷ்ணன் - திவ்யா
- ஜாக்களின் பிரகாஷ் - நிலா
- ரஜனி ரவிக்குமார் - ரஜனி
- ஹரிணி - ஹரிணி
- லட்டு வித்யா - வித்யா
- சந்தியா - சந்தியா
- மோனலிசா - மோனலிசா
- மித்ரா - மித்ரா
- குஸ்பூ - தமிழரசி
- சக்தி - சக்தி
- லிங்கேஸ்வரன் - தங்கப்பாண்டி
- தினேஷ் - ராகேஷ்
- ராகவேந்திரன் - ஜக்குபாய்
- ஸ்ரீமன் சந்திரசேகர் -
- கார்த்திக் வாசுதேவன் - வாசு
- மதன் பாண்டியன் - மதன்
- பாலா கிருஷ்ணன் - இன்பா
- சிந்து சியாம் -
- சூசன் ஜார்ஜ் -
- ராஜசேகர் - ராஜசேகர்
- ரவிராஜ் -ஆசிரியர்
- ஜீவா ரவி - மனோகர்
- வாசு
- சூரியகாந்த் -
- வடிவேல் பாலாஜி
- ரோபோ சங்கர்
# கனா காணும் காலங்கள்

## பருவங்கள்

### கனா காணும் காலங்கள் கல்லூரி சாலை

#### நடிகர்கள்

- பிரேம் குமார் - வெற்றி
- கவின் - சிவா
- ரியோ ராஜ் - பழனி
- ராஜு ஜெயமோகன் - ஜீவநாதன்
- அஸ்ரிதா ஸ்ரீதாஸ் - சந்தியா
- சாய் காயத்ரி புவனேஷ் - மஞ்சுளா
- வைஷாலி ராதாகிருஷ்ணன் - வைஷாலி
- ரிஷிகா சுமன் - ஸ்டெல்லா
- அபிநயா - தேனு
- சஞ்சனா நடராஜன் - சஞ்சனா
- பிரிட்டோ மனோ - பிரிட்டோ
- சிவகாந்த் - கதிர்
- பாவெல் மணி - மணி
- ஸ்ரீதர் - ரகுநாத்
- தீபா நேத்ரன் - லட்சுமி
- லட்சுமி -
- பூஜா - பூஜா
- ராமானுஜன்
- சோபனா
- ராஜன்
- தேவ்
- வாசு
- சூரியகாந்த் -
# கனா காணும் காலங்கள்

## மொழி மாற்றம்

- இந்த தொடரின் முதல் பருவம் மலையாள மொழியில் 'கிளாஸ்மேட்' என்ற பெயரில் மொழி மாற்றம் செய்யப்பட்டு ஆசியாநெட் பிளஸ் என்ற தொலைக்காட்சியில்ஒளிபரப்பானது.